בית החולים רמב'ם ובית החולים הלאומי לילדים בוושינגטון, חתמו על מזכר הבנות לשיתוף פעולה. צילום: פיוטר פליטר.
המשלחת הרשמית הראשונה שהגיעה מבירת ארה'ב, וושינגטון, נחתה בבית החולים רמב"ם כשבאמתחתה מטרה מרכזית אחת: לחתום על מזכר ההבנות לתחילת שיתוף פעולה בין שני המוסדות, בדגש על קידום משותף של המחקר בתחום רפואת הילדים.
בטקס חגיגי לקראת חתימת החוזה, הושמעו ברכות וכל הנוגעים בדבר התכנסו לטובת לחיצת היד הנהוגה בטקסים מסוג זה: מנהל בית החולים רמב'ם ד'ר מיקי הלברטל, מנהלת בית החולים רות רפפורט לילדים פרופ' מרים בן הרוש, מנהל בית החולים הלאומי לרפואת ילדים בוושינגטון פרופ' קורט ניומן, ראש עיריית וושינגטון מוריאל באוזר, אניטה בונדס חברת המועצה של מחוז קולומביה ויו'ר הועדה לחידוש ואכלוס שכונות.
פרופ' מרים בן-הרוש, מנהלת בית החולים רות רפפורט לילדים שברמב'ם היא למעשה המנוע מצידו הישראלי של שיתוף הפעולה המדובר בין הצדדים. אומרת פרופ' מרים בן-הרוש: 'בריאות הילדים זו היעד המקצועי והאישי שלי. אני מאושרת מהחתימה על ההסכם המדובר מכיוון שהוא מניח את היסודות לשיתוף פעולה יסודי ומקיף ברפואת הטראומה לילדים לצד פיתוח המחקר וקידומו בתחום אונקולוגית ילדים ופיתוח שיטות טיפול עבור גידולי ראש בילדים. כך נוכל לקדם את הידע הרפואי בתחום רפואת הילדים, לא רק בישראל, אלא גם ברחבי העולם כולו'.
.התמחותה של פרופ' בן-הרוש בטיפול בגידולי ראש בילדים, לצד הניסיון הנצבר של הקריה הרפואית רמב'ם כמרכז ללימודי רפואה דחופה וטיפול במצבי חירום, הפכו את בית החולים רמב"ם לשותף האידיאלי עבור בית החולים הלאומי לילדים לשם תגבור ועיבוי המחקר ברפואת ילדים והכשרת הטיפול ברפואה דחופה בהם. בעתיד מתכננים פרופ' בן-הרוש ופרופ' פאקר לבחון דרכי טיפול נוספות בגידולי ראש ממאירים בילדים.
בית החולים הלאומי לרפואת ילדים בוושינגטון דורג לאחרונה במקום ה-5 הארצי מבין בתי החולים הייעודיים לטיפול בילדים מכל רחבי ארה"ב, וקטף את המקום הראשון בטיפול בילודים. 'בדומה לבית החולים הלאומי לרפואת ילדים בוושינגטון הבירה, התרשמנו שגם בית החולים רות רפפורט לילדים כאן ברמב"ם מחויב לקידום רפואית הילדים בכל רחבי העולם', אמר פרופ' קורט ניומן, נשיא ומנהל בית החולים הלאומי לילדים, מה שמהווה שיקול משמעותי בבואו לחתום על המזכר.
בראש 40 חברי המשלחת האמריקאית עומדת ראש העיר וושינגטון הבירה מוריאל באוזר שאמרה: 'המאמצים המשותפים הללו בין בית החולים הלאומי לרפואת ילדים והקריה הרפואית רמב"ם, מראים שבשנת 2019, אנחנו יכולים לעבוד עם שותפים מובילים מכל העולם במטרה לחדש ולספק שירותי רפואה מתקדמים בכל מדד עולמי לרווחת שלומם של הילדים ובני משפחותיהם, רפואה לה הם נזקקים כל כך", אמרה ראש העיר. 'המאמצים הללו השתלמו לבסוף לרווחת תושבי וושינגטון הבירה וישראל. מיד לאחר טקס החתימה, סיירה המשלחת בבית החולים הממוגן והתת-קרקעי ע'ש סמי עופר ונחשפו ללוגיסטיקה הרבה שעומדת מאחורי עצם קיומו של החניון כבית חולים ממוגן לשעת חירום. במהלך השהות של המשלחת האמריקאית בישראל, הספיקה ראש העיר להיפגש עם ראש עיריית ירושלים, תל אביב-יפו וחיפה, ולשוחח עימם על ההזדמנויות ועל האתגרים שעוד ניצבים בפניהם בתחום יוקר המחייה, מגורים, תחבורה ורווחה'.
בצילום נראים מימין לשמאל פרופ' מרים בןה רוש, מנהלת בית החולים רות רפפורט לילדים, ד"ר מיקי הלברטל, מנהל הקריה הרפואית רמב"ם, פרופ' קורט ניומן, מנהל בית החולים הלאומי לילדים בוושינגטון הבירה, ראש עיר הבירה של ארה"ב, הגב' מוריאל באוזר.